**Fernando I de Habsburgo-Lorena**. Nado en Viena o 19 de abril de 1793 e finado en Praga, o 29 de xuño de 1875. Segundo Emperador de Austria (1835-1848), ademais de Rei de Bohemia (1835-1848) e de Hungría (1835-1848) co nome de **Fernando V**. Casou en 1831 coa princesa María Ana de Savoia, (1803-1884) mais non tiveron descendencia.

Enfermidade e incapacidade
--------------------------

Primoxénito e sucesor do emperador Francisco I. Debido á consanguinidade dos seus pais padeceu de debilidade mental e ademais sufría ataques de epilepsia. Polo tanto, contou coa rexencia secreta dun consello por decisión do chanceler Klemens von Metternich, que exercía realmente o poder, xunto ao Arquiduque Luis e o Conde Kolowart. Isto fíxose para evitar que a declaración de incapacidade puidese ser outro factor que puxese en risco ao absolutismo. Non obstante o emperador levou un diario coherente no que en ocasións se encontran ata 20 entradas ao día. A pesar de todo parece que as súas capacidades intelectuais eran bastante limitadas.

Matrimoño
---------

María Ana de Savoia (1803 - 1884), dona de Fernando I de Austria, retratada por Johann Nepomuk Ender.
O 12 de febreiro de 1831 casou en Turín coa súa prima a princesa María Ana de Savoia, filla de Vítor Manuel I de Sardeña e da súa esposa, a arquiduquesa María Teresa de Austria-Leste. Non tivo descendencia, e sospéitase que nin sequera consumou o matrimonio. Foi sucedido no trono polo seu sobriño Francisco Xosé I, en quen abdicou.

Revolución de 1848
------------------

Cando os revolucionarios se encamiñaban ao pazo o emperador pediu a Metternich unha explicación acerca do que estaba a suceder, ao que o Primeiro Ministro respondeu "Están a facer unha Revolución", ao que o emperador, ao parecer respondeu: *Xa, Pero teñen permiso?* (*Ja, dürfen's denn des?*).

A pesar diso, tras a Revolución de 1848, que se saldou coa caída de Metternich, e aconsellada a familia do monarca polo príncipe Félix de Schwarzenberg, que se fixo cargo do poder, obrigóuselle a abdicar no seu sobriño o arquiduque Francisco Xosé, que reinaría durante 68 anos. No seu diario Fernando escribiu:

> 
> 
> O asunto rematou co novo Emperador axeonllado ante o seu vello emperador e Señor, debo dicir, eu, pedíndolle a súa bendición, a cal dei, poñendo ambas as dúas mans sobre a súa cabeza e facendo o signo da Santa Cruz... entón abraceino e biquei o noso novo Señor, e fomos ao noso cuarto. Despois de todo isto, Yo e a miña querida esposa oímos Santa Misa... máis tarde eu e a miña querida esposa fixemos as maletas.
> 
>

Últimos días
------------

Pasou o resto da súa vida residindo no Castelo de Praga, dada a súa predilección por Bohemia, foi ademais o último rei deste territorio coroado como tal. Como Rei de Bohemia coñecíaselle como "Fernando V, o Bo" (Ferdinand Dobrotivý). En Austria, chamábaselle *Ferdinand der Gütige* (Fernando o Benigno), pero ridiculizábaselle chamándoo ás veces *Gütinand der Fertige* (Bueninando o Acabado).

Á súa morte, os seus restos foron trasladados á Cripta Imperial de Viena (Kaisergruft).

Notas
-----

1. ↑  Chisholm, Hugh, ed. (1911). "Ferdinand I. of Austria". Encyclopædia Britannica (11th ed.). Cambridge University Press
2. ↑  van der Kiste, John: Emperor Francis Joseph, Sutton Publishing London, 2005 ISBN 0-7509-3787-4, p 2
3. 1 2  Christian Dickinger: Franz Joseph I. Die Entmythisierung. Verlag Ueberreuter, Wien 2002, ISBN 3-8000-3858-7; S. 77.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Fernando I de Austria*** |

|  |  |  |
| --- | --- | --- |
| Predecesor:**Francisco I** | **Rei de Hungría**1830 – 1848 | Sucesor:**Francisco Xosé I** |
| Predecesor:**Francisco I** | **Rei de Bohemia**1835 – 1848 | Sucesor:**Francisco Xosé I** |
| Predecesor:**Francisco I** | **Emperador de Austria**1835 - 1848 | Sucesor:**Francisco Xosé I** |

|  |  |
| --- | --- |
| Control de autoridades | 
* Wd: Q183579
* WorldCat
* VIAF: 27865600
* BAV: ADV10281666
* BMT: 107765
* BNF: 15883649m
* CERL: cnp00398183
* CiNii: DA10180135
* DeutscheBio: 118686747
* EBID: ID
* FAST: 320917
* GEC: 0026606
* GND: 118686747
* ISNI: 0000 0001 2125 5254
* LCCN: no93011939
* NKC: jn20000700516
* NLA: 35958444
* NTA: 070645221
* OEBL: ID
* SELIBR: 210484
* SUDOC: 08299174X
* ULAN: 500354224
* WikiTree: Habsburg-Lothringen-17

 |